Wielka Krokiew tramplinas

Wielka Krokiew tramplinas – šuolių su slidėmis sporto kompleksas Zakopanėje, Lenkijoje. Istorija Tramplinas atidarytas 1925 m., o 1929 m. čia buvo pirmą kartą surengtas pasaulio šiaurietiško slidinėjimo čempionatas. Pasaulio čempionatas čia rengtas dar 1939 m. ir 1962 m. 1997 m. Jonas Paulius II komplekse surengė masines mišias. Zakopanės tramplinas yra reguliarus pasaulio taurės etapų rengėjas. Žinomas dėl didelio žiūrovų skaičiaus, daugiausiai įtakoto Lenkijos šuolininko Adam Małysz sėkmės.